Diari Oficial de la Generalitat Valenciana


Sumari del DOGV 8508, del 18-03-2019 (2019/1994)

Resolució de 15 de febrer de 2019, del Servei Territorial d'Indústria i Energia de València, per la qual es convoca l'aixecament d'actes prèvies a l'ocupació de determinades finques afectades pel projecte Modificació de la línia elèctrica d'alta tensió aèria, doble circuit a 132 kV, amb doble derivació des de l'eix Catadau - Font Sant Lluís fins a la ST Ford, amb nova connexió directa amb la ST Picassent des del suport existent número 1, en el terme municipal de Picassent, província de València. Exp. ATLINE/2015/198/46. Expedient d'expropiació forçosa JUEXPR/2018/3/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8508

Data del DOGV
:   18-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/1994


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 15 de febrer de 2019, del Servei Territorial d'Indústria i Energia de València, per la qual es convoca l'aixecament d'actes prèvies a l'ocupació de determinades finques afectades pel projecte Modificació de la línia elèctrica d'alta tensió aèria, doble circuit a 132 kV, amb doble derivació des de l'eix Catadau - Font Sant Lluís fins a la ST Ford, amb nova connexió directa amb la ST Picassent des del suport existent número 1, en el terme municipal de Picassent, província de València. Exp. ATLINE/2015/198/46. Expedient d'expropiació forçosa JUEXPR/2018/3/46. [2019/1994]  
  
  
Amb data d'11 de juliol de 2018, la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball, va dictar resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte tècnic d'execució denominat «Modificació de la línia elèctrica d'alta tensió aèria, doble circuit a 132 kV, amb doble derivació des de l'eix Catadau - Font de Sant Lluís fins a la ST Ford, amb nova connexió directa amb la ST Picassent des del suport existent número 1», en el terme municipal de Picassent.  
  
Aquesta declaració d'utilitat pública, d'acord amb el que es disposa en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, i els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, aquest Servei Territorial d'Indústria i Energia de València, en compliment del que es disposa en l'esmentat article 52 de la Llei d'expropiació forçosa, ha resolt convocar les persones titulars dels béns i drets afectats a l'Ajuntament on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades mitjançant la deguda autorització, i hauran d'aportar els documents acreditatius de la seua titularitat i l'últim rebut de la contribució, podran anar acompanyades de persones que periten i un/a notari/ària, si ho estimen oportú, amb despeses a la seua costa.  
L'alçament d'actes tindrà lloc el pròxim dia 25 d'abril de 2019, a partir de les 11.00 hores, en les dependències de l'Ajuntament de Picassent.  
L'ordre d'aixecament d'actes es comunicarà mitjançant l'oportuna cèdula de citació, figurant la relació de les persones titulars convocades en el tauler d'edictes de l'ajuntament assenyalat i en l'annex.  
  
Se significa que aquesta publicació es realitza també als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haja pogut practicar.  
  
En l'expedient expropiatori, Iberdrola Distribució Elèctrica, SAU, assumirà la condició de beneficiària.  
  
València, 15 de febrer de 2019.- El cap del Servei Territorial d'Indústria i Energia: Antonio Peris Armengot.